स्कूल प्रांगण में अब भी बंध रहे हैं मवेशी
डीबी स्टार भोपाल
बुधवारा स्थित सईदिया स्कूल परिसर में कक्षाओं की खिड़कियों से मवेशी बांधे जा रहे हैं। इस कारण छात्रों और शिक्षकों को परेशानी होती है। डीबी स्टार ने 20 दिसंबर के अंक में \\\"गाने रंभाने के बीच होती है पढ़ाई\\\' शीर्षक से खबर प्रकाशित की थी। इसमें बताया गया था कि कक्षा की खिड़की से मवेशी बांधने से छात्रों की पढ़ाई प्रभावित हो रही है। इसके बाद वार्ड पार्षद और अफसरों ने इस समस्या का निराकरण जल्द करने का कहा था। लेकिन एक हफ्ते बाद भी स्थिति जस की तस बनी हुई है। छात्र-छात्राओं की परीक्षाएं सिर पर हैं और गंदगी की वजह से पढ़ाई ठप है।
इस संबंध में जिला शिक्षा अधिकारी धर्मेंद्र शर्मा का कहना है कि उन्होंने जांच के आदेश दे दिए हैं। वहीं बीआरसी (ब्लॉक रिसोर्स को-ऑर्डिनेटर) पुराना शहर सुबोध श्रीवास्तव से बात की तो उन्होंने बताया कि उन्हें इस तरह की कोई जांच के आदेश नहीं मिले हैं। इसके बाद फिर धर्मेंद्र शर्मा से पूछा तो उन्होंने बीआरसी रवींद्र जैन को जांच के आदेश देने की बात कही। लेकिन जैन ने भी ऐसे किसी आदेश की जानकारी होने से इंकार कर दिया।
मेरे पास आदेश नहीं आए
मेरे क्षेत्र में वह इलाका नहीं आता है। मेरे पास ग्रामीण इलाके का प्रभार है। वह मामला शहरी क्षेत्र का है। मेरे पास जांच के आदेश नहीं आए हैं। रवींद्र जैन, बीआरसी ग्रामीण
जांच के आदेश दे दिए
मैंने बीआरसी को जांच के आदेश दे दिए हैं। जांच रिपोर्ट आने के बाद उसका परीक्षण करूंगा। दोषी व्यक्तियों के खिलाफ कार्रवाई की जाएगी। धर्मेंद्र शर्मा, जिला शिक्षा अधिकारी, भोपाल
Follow-up
mag_Deva mai_Deva hin_Deva hin_Deva hin_Deva hin_Deva hne_Deva hin_Deva eng_Latn